Diari Oficial de la Generalitat Valenciana


Sumari del DOGV 8309, del 04-06-2018 (2018/5127)

RESOLUCIÓ de 23 de maig de 2018, de la Conselleria d'Educació, Investigació, Cultura i Esport, per la qual es convoquen subvencions per a museus i col·leccions museogràfiques permanents reconegudes i béns mobles de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8309

Data del DOGV
:   04-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5127


Data del document
:   23-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 23 de maig de 2018, de la Conselleria d'Educació, Investigació, Cultura i Esport, per la qual es convoquen subvencions per a museus i col·leccions museogràfiques permanents reconegudes i béns mobles de la Comunitat Valenciana. [2018/5127]  
La Llei 22/2017, de 29 de desembre, de pressupostos de la Generalitat per al 2018, estableix una línia de subvencions denominada «Ajudes a museus i col·leccions museogràfiques permanents reconegudes i béns mobles de la Comunitat Valenciana». Els beneficiaris previstos són museus i col·leccions museogràfiques permanents reconegudes, entitats locals, fundacions i associacions sense ànim de lucre de la Comunitat Valenciana. La forma de concessió serà per concurrència competitiva.  
  
L'Ordre 28/2017, de 6 de juliol, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana (DOGV 8081, 11.07.2017).  
L'objecte de les subvencions és la modernització, conservació, equipament i adequació d'infraestructures de museus i col·leccions museogràfiques permanents reconegudes i béns mobles de la Comunitat Valenciana. A aquest efecte, i mitjançant aquesta resolució, es convoquen, per a l'exercici 2018, les subvencions per a museus i col·leccions museogràfiques permanents reconegudes i béns mobles de la Comunitat Valenciana, d'acord amb la referida ordre.  
Per tot això, en ús de les atribucions que em confereix l'article 28 de la Llei 5/1983, de 30 de desembre, del Consell, i 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i conforme al Decret 186/2017, de 24 de novembre, del Consell pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Objecte  
L'objecte d'aquesta resolució és convocar subvencions destinades a finançar la modernització, conservació, equipament i adequació de les infraestructures de museus i col·leccions museogràfiques permanents reconegudes i la restauració dels bens mobles inventariats de la Comunitat Valenciana.  
  
Segon. Activitats i despeses subvencionables  
1. Seran subvencionables les actuacions que contribuïsquen a garantir la conservació, exposició i seguretat del patrimoni moble conservat en els museus i col·leccions museogràfiques inclosos en el Sistema Valencià de Museus i qui hagen sigut desenvolupats entre el dia 1 de gener i el 30 de setembre de 2018, els dos inclusivament.  
Quedaran excloses d'aquesta convocatòria les activitats següents:  
a) Les cofinançades per la Generalitat o algun dels seus ens públics.  
  
b) Les promogudes o organitzades per beneficiaris de subvencions per concessió directa de la Generalitat Valenciana.  
c) Aquelles el contingut de les quals estiga clarament previst en altres convocatòries de la Generalitat Valenciana.  
2. Tindran la consideració de despeses subvencionables les generades directament per la realització de les activitats per a les quals es concedeix la subvenció, que corresponguen als conceptes detallats en l'article 2 de l'Ordre 28/2017, 11 de juliol, per la qual s'estableixen les bases reguladores d'aquesta convocatòria, i que s'hagen relacionat i quantificat en la memòria econòmica del projecte.  
  
Tercer. Beneficiaris  
1. Dins dels límits pressupostaris i d'acord amb les modalitats i els criteris que estableixen les bases, podran sol·licitar aquestes subvencions:  
a) Els titulars dels museus i col·leccions museogràfiques permanents reconegudes de conformitat amb el que estableixen la Llei 4/1998, d'11 de juny, de la Generalitat Valenciana, del patrimoni cultural valencià, i l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents.  
b) Els ajuntaments, entitats locals, fundacions i associacions sense ànim de lucre titulars de béns mobles inclosos en l'Inventari General del Patrimoni Cultural Valencià.  
2. Els beneficiaris han de complir els requisits i obligacions que estableixen els articles 5.2 i 12 de les bases reguladores d'aquesta convocatòria.  
3. Serà requisit previ al pagament de les subvencions concedides a les entitats locals que estiguen al corrent en el compliment de l'obligació de rendició de comptes anuals davant de la Sindicatura de Comptes o la conselleria competent, d'acord amb el que estableix l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Quart. Finançament de les subvencions  
1. La quantia total màxima destinada a aquesta convocatòria serà amb càrrec al programa pressupostari 454.10, Promoció cultural, patrimoni artístic i museus, de l'aplicació pressupostària 76.40.25.217.90.1, línia S4478000, dels pressupostos de la Generalitat per a 2018 per un import de 480.000 euros.  
Excepcionalment, la quantia total inicial assignada podrà ser ampliada fins a un import màxim de 20.000 euros.  
La utilització d'aquesta quantia addicional queda sotmesa, d'una banda, al reconeixement i liquidació de les obligacions derivades de la convocatòria anterior amb càrrec al crèdit pressupostari de l'exercici corrent, i per una altra, a l'augment de l'esmentat crèdit derivat de la resolució de la concessió de les ajudes per un import inferior a la despesa compromesa inicialment en la convocatòria anterior.  
L'efectivitat d'aquesta quantia queda condicionada, igualment, a la disponibilitat de crèdit com a conseqüència de les circumstàncies indicades anteriorment, amb caràcter previ a la resolució del procediment de concessió.  
  
Cinqué. Sol·licituds i documentació  
1. Termini de presentació  
El termini de presentació de les sol·licituds serà de 10 dies a comptar des de l'endemà de la publicació de la present resolució en el Diari Oficial de la Generalitat Valenciana.  
2. Sol·licitud  
Les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente.  
L'extracte de la convocatòria així com els models de sol·licitud i altres annexos a presentar estaran disponibles en l'enllaç  
http://www.gva.es/es/inicio/procedimientos'id\_proc=1576  
Aquesta sol·licitud inclourà l'opció de no autoritzar l'Administració pública que faça la consulta per a comprovar que el sol·licitant està al corrent del compliment de les obligacions tributàries estatals i autonòmiques i amb la Seguretat Social. (Annex I, apartat D)  
3. Documentació  
A la sol·licitud telemàtica, s'hi adjuntaran els documents que s'indiquen a continuació:  
a) Sol·licitud degudament emplenada d'acord amb el model establit en l'annex I i disponible en  
http://www.gva.es/downloads/publicados/in/14326\_bi.pdf  
b) Fotocòpia dels estatuts de l'entitat sol·licitant i certificat actualitzat de la seua inscripció en el registre corresponent.  
c) Certificat d'acreditació de la representació signada pel secretari o secretària, o interventor o interventora, de l'entitat local, fundació, associació o empresa, d'acord amb el model establit en l'annex II, disponible en l'enllaç  
http://www.gva.es/downloads/publicados/in/14968\_BI.pdf  
d) Model de domiciliació bancària, d'acord amb el model de domiciliació bancària, disponible en l'enllaç  
http://www.gva.es/downloads/publicados/IN/07260\_VA.pdf  
e) Memòria explicativa del projecte per al qual se sol·licita la subvenció, subscrita per un tècnic competent, en la qual s'especifiquen els objectius de la proposta, la manera d'aconseguir-los, així com el programa d'activitats que garantisca la seua execució.  
http://www.gva.es/downloads/publicados/IN/14589\_BI.pdf  
Si la sol·licitud no compleix els requisits exigits, es requerirà la persona interessada perquè, en el termini de 10 dies, esmene la falta o acompanye els documents preceptius, i se li indicarà que si no ho fa, s'entendrà que ha desistit de la seua petició, prèvia resolució que haurà de ser dictada en els termes previstos en l'article 68 de la Llei 39/2015, d'1 d'octubre, del procediment administratiu comú de les administracions públiques.  
  
Sisé. Criteris de valoració i quantia de la subvenció  
1. Les activitats seran valorades per la comissió d'avaluació i valoració prevista en l'article 7 de l'ordre de bases, d'acord amb els criteris que fixa l'article 8 d'aquesta.  
2. Una vegada valorades totes les sol·licituds segons els criteris establits en les bases reguladores, es concedirà a cada beneficiari un import, la quantia del qual serà proporcional a la puntuació obtinguda. L'import concedit no podrà superar el 80 % del total de la quantia sol·licitada.  
L'import màxim de la subvenció per beneficiari serà de 10.000,00 euros.  
L'import de les subvencions en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en les bases d'aquesta convocatòria, perquè aquestes tinguen la consideració d'ajudes de minimis.  
  
Seté. Justificació i pagament de l'import de la subvenció  
1. La justificació del compliment de les activitats subvencionades es farà mitjançant el compte justificatiu de la despesa realitzada, de conformitat amb el que preveu l'article 14 de les bases reguladores.  
2. El termini per a la rendició del compte justificatiu s'haurà de fer abans del 10 de novembre de 2018.  
3. El compte justificatiu s'acompanyarà de la documentació indicada en l'apartat 3 de l'article 14 de les bases reguladores, de conformitat amb el model de l'annex IV. En cas que el sol·licitant no autoritze la consulta del compliment de les obligacions tributàries autonòmiques i estatals, així com de la Seguretat Social, haurà d'aportar els documents que s'enumeren en l'annex IV, apartat C.  
http://www.gva.es/downloads/publicados/IN/14771\_BI.pdf  
4. La proposta de pagament de la subvenció es farà per l'import de la despesa justificada pel beneficiari una vegada comprovada la seua adequació per l'òrgan concedent i sempre que es trobe al corrent en el compliment de les seues obligacions tributàries estatals i autonòmiques i davant de la Seguretat Social, i no siga deutor per resolució de procedència de reintegrament.  
  
Huité. Pla de control  
El pla de control per a la comprovació material de l'efectiva realització de l'activitat es durà a terme d'acord amb els criteris que es fixen en l'article 16 de les bases reguladores.  
  
Nové. Resolució i publicitat  
El termini màxim per a resoldre i notificar la resolució del procediment de concessió serà de sis mesos a comptar de la data de publicació de la present convocatòria. Transcorregut aquest termini sense que s'haja notificat resolució expressa, les sol·licituds es consideraran desestimades per silenci administratiu, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques.  
A l'efecte de publicitat de les subvencions, es remetrà a la base de dades nacional de subvencions informació sobre les resolucions de concessió dictades, en els termes establits en l'article 20 de la Llei 38/2003, de 17 de novembre, general de subvencions, i amb les excepcions previstes en l'apartat 8 d'aquest article. Aquesta informació serà remesa a aquests mateixos efectes a la base de dades regional de subvencions.  
  
  
Desé. Recursos  
La resolució de concessió de la subvenció posa fi a la via administrativa i contra aquesta podrà interposar-se recurs de reposició davant del mateix òrgan que l'haja dictada, en el termini d'un mes des de l'endemà de la seua notificació, de conformitat amb el que disposen l'article 123 i següents de la Llei 39/2015, d'1 d'octubre, del procediment administratiu comú de les administracions públiques, o interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Onzé. Règim normatiu aplicable  
La concessió d'aquestes subvencions s'efectuarà en règim de concurrència competitiva.  
Seran aplicables a aquesta convocatòria la Llei 1/2015, de la Generalitat, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei general de subvencions, així com les bases reguladores d'aquesta convocatòria.  
  
València, 23 de maig de 2018. El conseller d'Educació, Investigació, Cultura i Esport: Vicent Marzà Ibáñez.